Maatietopalvelu

Kyselyvastaus

**Asiakirjan tunnus:** KT1190

**Päivämäärä**: 17.9.2025

**Julkisuus:** Julkinen

**Pohjois-Makedonia / Kaksoiskansalaisuus ja kansalaisuuden saaminen**

**North Macedonia / Dual citizenship and acquiring citizenship**

Kysymykset

1. Hyväksyykö Pohjois-Makedonia kaksoiskansalaisuuden?
2. Millä perusteella Pohjois-Makedonian kansalaisuuden saa?
3. Voivatko lapset saada Pohjois-Makedonian kansalaisuuden äidiltään, ja millä perustein?

Questions

1. Does North Macedonia accept dual citizenship?
2. On what grounds is North Macedonian citizenship acquired?
3. Can children acquire North Macedonian citizenship from their mother, and on what grounds??

# Hyväksyykö Pohjois-Makedonia kaksoiskansalaisuuden?

Pohjois-Makedonian kansalaisuuslain (3.11.1992) mukaan maan kansalaisella saa olla toinenkin kansalaisuus: *”A citizen of the Republic of North Macedonia may also hold a citizenship of another state.”* (2 § 1).[[1]](#footnote-1) Toisaalta kansalaisuutta hakiessa pitää luopua aiemmasta kansalaisuudestaan: *”Citizenship of the Republic of North Macedonia by naturalization can be acquired by a foreigner who has personally submitted a request for admission to citizenship of the Republic of North Macedonia, provided that he/she meets the following requirements: […] 10) renounces the previous citizenship or proves that the renunciation shall be granted to him/her provided that he/she is admitted to citizenship of the Republic of North Macedonia.”* (7 § 1).[[2]](#footnote-2) Lainkohtien ristiriitaisuutta korostaa se, että maan kansalaisuutta mainostetaan erityisen helppona ulkomaalaisille sijoittajille ja samalla vakuutetaan, ettei kaksoiskansalaisuus ole este.[[3]](#footnote-3)

On mahdollista tulkita lakia ristiriidattomasti niin, että vaikka aiemmasta vieraasta kansalaisuudesta pitäisi luopua, syntymässä saatu kaksoiskansalaisuus sallitaan ja maan kansalainen saa myöhemmin ottaa vastaan toisenkin kansalaisuuden. Siinä tapauksessa sijoittajille olisi myönnetty erivapaus useammastakin lain 7 §:n vaatimuksesta hallituksen asetuksella vuonna 2012 tai 2016,[[4]](#footnote-4) jota ei ole kuitenkaan sisällytetty muutoksina varsinaiseen kansalaisuuslakiin. Kansalaisuuslaissa on hallitukselle varattu oikeus tällaisiin asetuksiin: *”A foreigner who meets the requirements referred to in Article 7 paragraph 1 items 1 and 8 of this Law can acquire citizenship of the Republic of North Macedonia by naturalization if this is of special scientific, economic, cultural, sports or other national interest. The Government of the Republic of North Macedonia shall, by a decree, determine the criteria for special scientific, economic, cultural, sports and other national interest for the purpose of acquiring citizenship, in terms of paragraph 1 of this Article.”* (11 § 1-2).[[5]](#footnote-5)

# Millä perusteella Pohjois-Makedonian kansalaisuuden saa?

Pohjois-Makedonian kansalaisuuden voi saada syntyperän (3-5 §), syntymäpaikan (3 ja 6 §), hakemuksen (3 ja 7-15 §) tai kansainvälisen sopimuksen (3 §) nojalla. Syntyperän nojalla kansalaisuus on 1) kahden kansalaisen lapsella tai yhden kansalaisen lapsella, 2) jos lapsi on syntynyt Makedoniassa eivätkä vanhemmat ole muusta sopineet tai 3) jos toinen vanhempi on kansalaisuudeltaan tuntematon tai kansalaisuudeton (4 §). Ulkomailla syntynyt lapsi on rekisteröitävä ennen täysi-ikäisyyttään tai viiden vuoden kuluessa sen jälkeen (5 §). Syntyessään kansalaistetaan myös Makedoniassa syntyneet löytölapset (6 §). Muut ulkomaalaiset voivat saada kansalaisuuden hakemuksesta täyttäessään lukuisat ehdot (7 §), joihin on kuitenkin poikkeuksia ja lievennyksiä.[[6]](#footnote-6)

# Voivatko lapset saada Pohjois-Makedonian kansalaisuuden äidiltään, ja millä perustein?

Makedonialaisen lapsi voi saada kansalaisuuden äidiltään samoin perustein kuin isältään, eikä kansalaisuuslaissa ole eroa sukupuolten välillä.[[7]](#footnote-7)

## Lähteet

Bluemina 2025. *Invest in North Macedonia and Unlock New Business Horizons.* <https://www.bluemina.com/citizenship-by-investment/north-macedonia/> (käyty 9.9.2025).

IMIDaily 2024/2025. *North Macedonia Citizenship by Investment Program.* <https://www.imidaily.com/the-north-macedonia-citizenship-by-investment-program/> (käyty 9.9.2025).

Lawyers Macedonia 2025. *Citizenship in Macedonia.* <https://lawyersmacedonia.com/citizenship-in-macedonia/> (käyty 9.9.2025).

Pohjois-Makedonian kansalaisuuslaki 23.2.2024. *North Macedonia: Law on Citizenship of the Republic of Macedonia (Consolidated text with Amendment 67/22).* Saatavilla: RefWorld-tietokannassa <https://www.refworld.org/sites/default/files/2024-05/1_law_on_citizenship_2022_consolidated_eng.pdf> (käyty 9.9.2025).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Pohjois-Makedonian kansalaisuuslaki 27.2.2024. [↑](#footnote-ref-1)
2. Pohjois-Makedonian kansalaisuuslaki 27.2.2024. [↑](#footnote-ref-2)
3. Bluemina 2025; Lawyers Macedonia 2025. [↑](#footnote-ref-3)
4. Englanninkieliset verkkosivustot eivät sisällä tarkempaa tietoa vuoden 2012 (Bluemina 2025) tai 2016 (IMIDaily 2024/2025) asetuksesta, eikä siihen viitata myöskään vuonna 2022 päivitetyssä laissakaan. [↑](#footnote-ref-4)
5. Pohjois-Makedonian kansalaisuuslaki 27.2.2024; Bluemina 2025. Poikkeusluvalla riittää hakijan täysi-ikäisyys ja ettei hakija ole uhkana kansalliselle turvallisuudelle. Sijoittajilta on pyydetty sijoitusta alkaen 130.000 €:lla. [↑](#footnote-ref-5)
6. Pohjois-Makedonian kansalaisuuslaki 27.2.2024. Alkuperäisen lain 14 § on kumottu. [↑](#footnote-ref-6)
7. Pohjois-Makedonian kansalaisuuslaki 27.2.2024. Laissa viitataan ”vanhempiin” (4-6, 12-13, 17-20 ja 22 §), eikä kertaakaan ”isään”, ”äitiin”, ”mieheen” tai ”naiseen”. [↑](#footnote-ref-7)